Viborger Samler, 1839-05-10
Udenlandske Efterretninger. Frankrig. Med Hensyn til det sidste mislykkede Forsøg paa at danne et nyt Ministerium giver Le Moniteur følgende officielle Meddelelse: Efterat Marschal Hertugen af Dalmatien havde bedet Kongen at fritage sig for den Opgave, under nærværende Omstændigheder at forelægge Hs. Maj. et Forslag til Sammensættelse af et Ministerium, har Kongen ladet kalde Hr. Hippolyte Passy, Præsident for de Deputeredes Kammer, for at overtage dette Hverv. Kongen har modtaget den ministerielle Liste, som Hr. Passe overrakte ham den 28de om Aftenen Kl. 11. Han havde til om Morgenen den 29de Kl. 11 1/2 sammenkaldt de udtrædende Ministre for at undertegne den Ordonance, der skulde constituere det nye Ministerium. Denne Ordonnance var undertegnet, alle øvrige vare skrevne og færdige til at modtage den kgl. Underskrift og Ministrenes Contrasignatur og laae allerede færdige paa Conseilets Bord, da man erfarede, at den nye Combination var opgiven. Virkeligen indfandt ogsaa Hr. Passy sig strax derefter hos Kongen, for at udtrykke ham sin Sorg over, at han ikke meere var istand til at opfylde det ham af Hs. M. givne Hverv. J Kammeret oplyste Hr. Dupin, at Combinationen, var strandet paa Dhrr. Teste, Cunin-Gridaine og Pelet de la Lozere, der havde vægret sig. J sit yderligere Foredrag yttrede Hr. Dupin sin Overbeviisning, at han ansaae det venstre Centrum og den venstre Side alene for svage til i Længden at soutenere Majoriteten i Kammeret. Dufaure og CuninGridaine talte herpaa. Den Første meente, at en stor Deel af de 221 vilde slutte sig til det nye Ministerium, naar de saae, at dette handlede i Landets Jnteresse. Cunin-Gridaine tilstod, at han havde vægret sig, fordi Soult og Humann ikke vare indbegrebne. i denne Combination. Efterat Debatten hermed var forbi, overgav Hr. Mauguin Kammeret den allerede forkyndte Adresse til Kongen og bad Præsidenten snarest muligt at sætte den paa Dagens Orden. Hr. Passy sagde, at Udkastet skulde den 2den Mai overleveres til Bureaulerne til Raadslagning og hævede Mødet. Oppositionsbladene forsikkre, at Betænkelighederne ved Cabinetspræsidiet ere udgaaet fra Kongen: han skal – efter Temps – have erklæret, at Storseglbevarerens Præsidentskab paa den foreslagne Maade ikke var overeensstemmede med Forfatningen, hvortil Tomps bemærker, at et Cabinet som det existerende, aldeles uden Præsident, er endnu mere forfatningsstridigt. Hovedaarsagen er altsaa atter Kongens Modbydelighed for det venstre Centrums Repræsentanter. Messager og Constitutionel mene, at Marschal Gerard nu er den Eneste, der kunde tilendebringe Crisen. Bladene af den modsatte Farve komme med endeel taabelige Rygter. – Ved Kongens Navnefest den 1ste Mai repræsenterede Grev Apponvidet diplomatiske Corps og fremsagde nogle aldeles intetsigende Ord, der ganske i samme Tone besvaredes. Heller ikke fandtes der i Passys Tale og Kongens Svar noget Mærkeligt. - Cour. fr. og Nouvelliste fortælle, at Kongen efter den sidste feilslagne Combination havde sendt Bud efter Hertugen af Broglio, paa hvis Raad Marschal Soult igjen kaldtes, der atter henvendte sig til Hr. Dupin. Messager, siger herom: "Jgaar gjorde man det Forsøg, at sammensætte et Ministerium uden de parlamentariske Hovedpersoner. Man behøver ikke at tilføie, at dette Forsøg, der strax tilbagevistes af alle de Medlemmer af det venstre Centrum, til hvilke man henvendte sig, er fuldkommen strandet." Paa den anden Side erfarer man, at nogle indflydelsesrige Medlemmer af venstre Centrum og venstre Side have henvendt sig til Marschal Gerard, og forestilt ham, hvor ønskværdig hans Medvirkning vilde være til Dannelsen af et Ministerium, og at de skulle have Haab om at bevæge ham. Mauguins Andragende paa Jndleveringen af en Adresse til Kongen er antaget af de otte Bureaux og vil altsaa den 3die Mai blive forelagt Kammeret. Til samme Dag havde Medlemmerne af venstre Centrum aftalt et Møde hos Hr. Ganneron. Humann har forladt Hovedstaden.